1999. június 5-én mutatkozott be a holland válogatottban, Brazília ellen (2-2). A sérült Reiziger helyére állt be. Később a 2004-es Európa-bajnokság keretszűkítésénél kikerült az utazókeretből, miután még tavasszal térdsérülést szenvedett. viszont Marco van Basten válogatottjának alapemberének számított a 2006-os világbajnokságon és noha 2007 januárjában egy angol bajnoki mérkőzésen ismét súlyos sérülést szenvedett amelynek következtében a szezon hátralévő részét ki kellett hagynia, a 2008-as Európa-bajnokságra készülő holland csapat alapembere is maradt és az EB-n is a kezdőcsapat alappilérének számított a védelemben, valamint a már Bert van Marwijk által irányított ezüst érmet szerző "Oranje" keretének is tagja volt a 2010-es világbajnokságon is, amelyet követően visszavonult a válogatottól. Érdekesség, hogy akárcsak első válogatottbeli meccsén, úgy az utolsón is a brazil válogatott ellen léphetett pályára, ezúttal a negyeddöntők során, a mérkőzést pedig kezdőként pályára lépve végig is játszotta.